Държавен вестник, бр. 97, 2012 г., стр. 53

БРОЙ  97	
Д Ъ Р Ж А В Е Н  В Е С Т Н И К 	
СТР.  53  
са достатъчно количество бензиномоторни помпи. 
Всички служители от парковите охрани са оборуд­
вани с необходимите лични предпазни средства и 
специализирана екипировка за противопожарна 
охрана.
Като недостатъчна се оценява наличната охра­
нителна инфраструктура. Изграждането є е скъпо 
и средствата са недостатъчни. В този контекст се 
препоръчва МОСВ да планира средства в бюдже­
тите на ДНП за изграждане на заслони и друга 
опорна база на парковата охрана.
Взаимодействие и координация с други ин­
ституции
МОСВ оказва методическо ръководство за уп­
равлението на националните паркове. Обмяната на 
информация и свързаните с това взаимоотношения 
с ИАОС и МОСВ във връзка с мониторинга на 
компонентите на околната среда се урежда със 
заповед на министъра на околната среда и водите. 
В своята дейност ДНП взаимодействат с други 
централни органи за управление и с общините, 
както и с много други институции, вкл. висши 
учебни заведения, научни институти, неправител­
ствени организации, международни организации. 
Дирекциите работят също съвместно с местни 
организации и доброволци за опазване на дивата 
природа. Взаимодействието се оценява като без­
проблемно.
Изводи 
Състояние и развитие на персонала
· ДНП разполагат с относително достатъчно 
количество персонал с подходяща квалификация 
и добри структурни характеристики по отношение 
на образование и възрастови групи. Недостиг на 
специалисти се идентифицира при персонала с 
функции за контрол и охрана.
· Оценката за развитието на капацитета на 
персонала на ДНП до момента е, че то е на добро 
равнище. През годините са полагани системни 
усилия в тази посока. Прилагат се различни форми, 
вкл. краткосрочни и дългосрочни, за повишаване 
на квалификацията на служителите.
Вътрешна организация на работа и материално-
техническа осигуреност
· ДНП са приели редица вътрешни правила 
и процедури за осигуряване на ефективна работа 
за изпълнение на Плановете за управление на 
националните паркове и годишните планове за 
дейността. 
· Идентифицира се необходимост от по-де­
тайлно прецизиране на възложените функции по 
Закона за водите с оглед по-добро взаимодействие 
с другите институции при изпълнение на контрол­
ните функции.
· Положителен факт във връзка с предоста­
вяне на административните услуги е започналото 
предоставяне на електронни услуги с универсален 
електронен подпис, които са в различен етап на 
въвеждане – от предоставяне на достъп до общест­
вена информация до издаване на разрешителни 
за различни дейности.
· Парковите служби са оборудвани с модер­
на техника за наблюдение, контрол и охрана. 
Осигуряването с офис техника и комуникационни 
средства е на много добро равнище. 
· Като недостатъчна се оценява наличната ох­
ранителна инфраструктура. Изграждането є е скъпо 
и средствата са недостатъчни. В този контекст е 
препоръчително МОСВ да планира средства в 
бюджетите на ДНП за изграждане на заслони и 
друга опорна база на парковата охрана.
Взаимодействие с други институции
· Обмяната на информация и свързаните с това 
взаимоотношения с ИАОС и МОСВ във връзка с 
мониторинга на компонентите на околната среда 
се оценяват като добри. В своята дейност ДНП 
взаимодействат и с редица други централни и 
местни органи, както и с други институции, вкл. 
висши учебни заведения, научни институти, мест­
ни неправителствени организации и доброволци, 
международни организации, като взаимодействието 
се оценява като безпроблемно.
Обобщение: Институционалният капацитет на 
ДНП е на добро равнище, което им позволява 
да изпълняват възложените им функции и задачи, 
свързани с управлението на водния сектор. Силните 
страни на този капацитет са най-вече добрите ко­
личествени и качествено-структурни параметри на 
персонала, високото ниво на материално-техниче­
ска осигуреност, добрата вътрешна организация на 
работата и взаимодействие с партниращите инсти­
туции. Слабите страни и проблемите са свързани 
преди всичко с необходимостта от по-детайлно 
прецизиране на възложените функции по ЗВ, от 
допълнителни служители по контрол и охрана и 
от развитие на охранителната инфраструктура. 
6.2.6. Министерство на регионалното развитие и 
благоустройството
Функции
Министерството на регионалното развитие и 
благоустройството (МРРБ) е юридическо лице 
на бюджетна издръжка в състава на централната 
администрация на изпълнителната власт, което 
провежда държавната политика в областта на 
регионалното развитие и благоустройството в 
Република България.
Една от основните области на дейност на 
МРРБ е изграждането и поддържането на техни­
ческата инфраструктура, свързана с интегрираното 
управление на водните ресурси. Министерството 
осъществява своите функции и задачи във водния 
сектор в съответствие със следните основни нор­
мативни актове: Закон за водите, Закон за опаз­
ване на околната среда, Закон за регионалното 
развитие, Закон за устройство на територията, 
Закон за регулиране на водоснабдителните и 
канализационните услуги, Закон за концесиите, 
Закон за устройството на Черноморското крайбре­
жие и други подзаконови нормативни документи. 
По-конкретно съгласно Закона за водите МРРБ 
осъществява държавната политика, свързана с 
дейностите по експлоатация, изграждане, рекон­
струкция и модернизация на водоснабдителни 
и канализационни системи и съоръжения на 
населените места и водностопанските системи и 
съоръжения за предпазване от вредното въздейст­
вие на водите в границите на населените места.
Основните функции и компетенции на МРРБ 
включват: